tartuNLP/wikipedia-smugri-20251201 huggingface dataset:
Nahajärv

Nahajärv (myös "Naha järv") on Viron Valgamaalla Otepään kunnan Truutan ja Koigun kylissä sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 315 metriä pitkä, 105 metriä leveä, ja sen pinta-ala on 3,4 hehtaaria. Järvi on melko pyöreän muotoinen, mutta siitä työntyy kaakkoon päin luusuamainen lahti. Järvessä ei ole saaria ja sen syvänteessä on 11,3 metriä vettä. Etelärantaan laskeutuu 26 metriä korkeat ja jyrkät rinteet, jotka kasvavat metsää. Pohjoispuolella rinteet ovat metsää ja niittyjä ja eteläisiä rinteitä loivemmat. Truutan kylän asutus sijaitsee näiden rinteiden yläpuolella kahta rakennusta lukuun ottamatta. Kylälle tuleva tie ohittaa järven sen länsipuolelta ja järvelle laskeutuu Truutasta yksi tie.
Luontoarvoja ja luokittelu.
Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets on julkaisussaan "Eesti NSV järved ja nende kaitse" vuodelta 1977 kuvaillut järveä. Hänen mukaansa järven rannat ovat pohjastaan hiekkaa, mutta syvemmällä on mutapohjaa. Järvessä on lähteitä, joiden vesi on rautapitoista. Vedenväri on keltaista, sen näkösyvyys on 1,8 metriä, ja järven vesi on kesäisin ja talvisin lämpötilakerrostunutta. Veden happamuustaso on pH 7,6–7,8 . Järvessä elää ainakin lahna, hauki, särki, ahven, suutari, ankerias ja sorva.
Vesistösuhteita.
Nahajärv kuuluu Pühäjõen valuma-alueeseen, koska se on joen läpivirtausjärvi. Pääosa siihen tulevasta vedestä on peräisin Pühäjõesta, joka tulee Lambahanna järvestä ja jatkaa Sinikejärveen. Siihen tulee itäpuolelta laskeva oja pienestä lammesta.
Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Turun Rautateollisuus- ja Vaunutehdas

Turun Rautateollisuus- ja Vaunutehdas Oy (Ab Åbo Jernmanufaktur och Waggonfabrik Oy, vuoteen 1918 Åbo Jernmanufaktur Aktiebolag) oli suomalainen Turussa Aurajoen itärannalla toiminut konepaja joka oli perustettu 1892. Yhtiön osaketta noteraattiin pörssissä vuosina 1915–1922.
Yhtiön edeltäjä oli 1857 toimintansa aloittanut Åbo Jernmanufaktur Bolag. Turun konepajan ohella yhtiöllä oli toinen, vuonna 1897 valmistunut tehdas Kaarinassa rautatievaunujen ja pulttien tuotantoa varten. Turun Rautateollisuus valmisti muun muassa raitiovaunuja, rautatievaunuja, puimakoneita, lokomobiileja ja muita maatalouskoneita, höyrykoneita, kassakaappeja, lukkoja sekä rautatekeita ja valutöitä. Vuosina 1919–1923 yhtiö valmisti ensimmäisenä Suomessa noin 500 Kullervo-merkkistä traktoria. Vuonna 1923 yhtiön tuotannon arvo oli 4,2 miljoonaa markkaa ja sen palveluksessa oli 121 työntekijää.
Vuonna 1924 Liittopankki määräsi yhtiön omaisuuden myyntiin. Osaa tuotannosta jatkoi Teijon Tehtaat Oy ja kannattavimmat tuotantolinjat myytiin Suomen Pultti ja Konetehdas Oy:lle (vuodesta 1934 Suomen Pultti Oy). Tämän yhtiön perusti 1924 Turun Rautateollisuuden toimitusjohtajana 1906–1918 toimineen Carolus Wreden poika Gustaf W. Wrede ja hänen johtamansa Oy Taalintehdas. Suomen Pultin osakekanta siirtyi vuonna 1934 Wredeltä Ferrarialle ja sitä kautta Fiskarsille. Suomen Pultti fuusioitiin Fiskarsiin vuonna 1950. Myöhemmin Suomen Pultin tehdaslaitos tuli ruotsalaisen Bulten Ab:n omistukseen.
Turun Rautateollisuus- ja Vaunutehdas Oy purettiin vuonna 1939. Osa yhtiön tehdasrakennuksista on nykyisin Åbo Akademin käytössä.
Lara Worthington

Lara Worthington (os. Bingle) (s. 22. kesäkuuta 1987 Caringbah, Uusi Etelä-Wales) on australialainen malli ja mediapersoona. Hänet tunnetaan esiintymisestään vuoden 2006 kampanjassa nimeltä "So where the bloody hell are you?" Hänellä on myös oma televisiosarja nimeltä "Being Lara Bingle", joka esitettiin ensimmäistä kertaa Network Tenillä kesäkuussa 2012.
Hän on naimisissa näyttelijä Sam Worthingtonin kanssa, ja heillä on kaksi lasta.
Sinikejärv

Sinikejärv (myös "Sinike järv, Sinikjärv, Sinika järv") on Virossa Otepään kunnassa sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 110 metriä pitkä, 70 metriä leveä, ja sen pinta-ala on 0,4 hehtaaria. Se sijaitsee Pühäjõen metsäisellä ja soistuneella osuudella viereisen Lubjaahujärven kanssa. Järven rannat ovat soistuneet joka suunnalla. Sen rannat ovat asutuksesta autiot eikä sinne tule teitä.
Vesistösuhteita.
Sinikejärv kuuluu Pühäjõen valuma-alueeseen, koska se on joen läpivirtausjärvi. Pääosa siihen tulevasta vedestä on peräisin Pühäjõesta, joka tulee Nahajärvestä ja jatkaa Lubjaahujärveen. Siihen tulee koillispuolelta laskeva oja pienestä lammesta.
Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Lubjaahujärv

Lubjaahujärv (myös "Lubjajärv") on Virossa Otepään kunnassa sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 200 metriä pitkä, 60 metriä leveä, ja sen pinta-ala on 1,2 hehtaaria. Se sijaitsee Pühäjõen metsäisellä ja soistuneella osuudella viereisen Sinikejärven kanssa. Järven rannat ovat soistuneet joka suunnalla. Sen rannat ovat asutuksesta autiot eikä sinne tule teitä.
Luontoarvoja ja luokittelu.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets on julkaisussaan "Eesti NSV järved ja nende kaitse" vuodelta 1977 kuvaillut järveä. Hänen mukaansa se on matala järvi, jonka vesi ei lämpötilakerrostu. Järveen pulppuaa vettä monista lähteistä ja pienestä ojasta. Soistuneen järven rannat ovat hyllyvää turvesuota. Talvellä veden näkösyvyys on vain 0,8 metriä. Järvessä elää ainakin särki, ahven, hauki, sorva ja ankerias.
Vesistösuhteita.
Lubjaahujärv kuuluu Pühäjõen valuma-alueeseen, koska se on joen läpivirtausjärvi. Pääosa siihen tulevasta vedestä on peräisin Pühäjõesta, joka tulee Sinikejärvestä ja jatkaa Liinu järveen. Siihen tulee eteläpuolelta Koigun kylästä alas laskeva oja, jonka valuma-alueella sijaitsee viisi varastoallasta.
Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Fort Boyard (videopeli)

Fort Boyard on vuonna 2019 julkaistu ranskalainen videopeli, jonka on kehittänyt Appeal Studios S.A. Pelissä pelaaja saa valita hahmon, ja vaikeustason, jolla hän pelaa. Pelissä pelaaja suorittaa Fort Boyardista tunnettuja tehtäviä, joista hän voi ansaita avaimia. Pelistä on julkaistu myös uudempi versio, jossa on enemmän sisältöä. Peliä voi pelata Microsoft Windowsilla, Playstation 4:sella, Xbox Onella, ja Nintendo Switchillä.
Säyneisen kotiseutumuseo

Säyneisen kotiseutumuseo on Kuopion Säyneisen kirkonkylässä Pohjois-Savossa sijaitseva paikallismuseo. Museoon kuuluu useita rakennuksia: väentupana ja kievarina toiminut museopirtti (tuotu museoksi 1960), aitta ja riihi (1962) sekä savusauna (1970). Museossa on esillä talonpoikaisesineistä, sekä asesepän ja järvimalmin noston työkaluja. Museota ylläpitää Säyneisen kotiseutuyhdistys.
Oulun Rautateollisuus

Oulun Rautateollisuus Osakeyhtiö oli suomalainen Oulussa toiminut konepajayritys. Yhtiö perustettiin vuonna 1911 ja Oy Fiskars Ab osti sen vuonna 1953. Oulun Rautateollisuus fuusioitiin Fiskarsiin vuonna 1963.
Oulun Rautateollisuudella oli 1902 perustettu konepaja ja naulatehdas Oulun Raksilassa. Vuonna 1957 yhtiön palveluksessa oli 50 henkilöä ja liikevaihto oli 174 miljoonaa markkaa. Yhtiö valmisti kaksitahtisia, magneettosytytyksellä varustettuja 1-2 sylinterisiä Osmo-merkkisiä petrolimoottoreita. Moottoreita käytettiin maamoottoreina ja veneiden sisämoottoreina. Lisäksi valmistettiin muun muassa lapiorullaäkeitä ja metsä- ja uittotöissä käytettyjä paalutus- ja varppausvinttureita, jäähöyliä ja kämppäkaminoita. Jatkosodan aikana Oulun Rautateollisuus toimitti hiiltämökoneistoja kantotervasta tervavoiteluöljyä valmistaneelle Forcit-Dynamitin voiteluöljytehtaalle, joka käynnistyi Hangossa marraskuussa 1943.
Juankosken kirjasto

Juankosken lähikirjasto on Kuopion Juankosken taajamassa toimiva yleinen kirjasto. 
Juankosken kirjasto sai alkunsa vuonna 1862, samoihin aikoihin tehtaankoulun kanssa. Kuopion kaupunginkirjaston lähikirjastoksi se muuttui vuonna 2013. Nykyiseen Juankosken koulujen (Juantehtaan koulu, Juankosken koulu, Juankosken lukio) vieressä sijaitsevaan kirjastorakennukseen kirjasto muutti 1997. 
Kuopion kaupunginkirjaston osana juankoskelaisten käytössä on laajempi kaupunginkirjaston kokoelma ja sähköisiä aineistoja. Kirjastopalveluja tarjotaan Juankoskella myös Koillis-Savon kirjastoautolla.
Gao Lihua

Gao Lihua (s. 31. lokakuuta 1979 Dalian, Liaoning) on kiinalainen maahockeypelaaja ja olympiamitalisti. Hän saavutti hopeaa Kiinan joukkueessa Pekingin kesäolympialaisissa 2008. Gao on edustanut Kiinaa myös Ateenan kesäolympialaisissa 2004 ja Lontoon kesäolympialaisissa 2012.
Koiranpäivät

Koiranpäivät ("Trouble") on vuoden 2019 tietokoneanimoitu komediaperhe-elokuva, jonka ohjaavat Kevin Johnson pääosissa Sean "Big Sean" Andersen, Pamela Adlon ja Lucy Hale.
Juoni.
Luksuselämään tottunut koira nimeltä Riesa päätyy rikkauksista ryysyihin paetessaan entisen omistajansa ahneita lapsia. Hän joutuu opettelemaan, kuinka oikeassa maailmassa eletään. Matkalla Riesa tapaa aivan uusia ystäviä – ja löytää uuden kodin odottamattomasta paikasta.
Maaningan kirjasto

Maaningan kirjasto tai Maaningan lähikirjasto on Kuopion Maaningan kirkonkylällä toimiva yleinen kirjasto. 
Pitäjäkirjaston toiminta Maaningalla alkoi vuonna 1847. Kunnankirjasto siitä tuli vuonna 1913. Kuopion kaupunginkirjaston lähikirjastoksi Maaningan kirjasto muuttui kuntaliitoksen myötä vuonna 2015. Maaningan kirjasto toimii nykyään Maaninkatalolla eli Maaningan entisessä kunnantalossa. 
Keväällä 2021 Kuopion kaupunki kertoi kirjastoaineiston keskittämisestä säästösyistä aiemman kahden kerroksen sijasta yhteen kerrokseen. Kirjastosta muokattiin samalla laajemmin aukioleva, omatoimisesti käytettävissä oleva kirjasto.
Kirjaston asiakkaiden käytössä on Kuopion kaupunginkirjasto laaja kokoelma sähköisine aineistoineen. Kirjastopalveluja tarjotaan myös kirjastoautolla, joka pysähtyy esimerkiksi Pulkonkosken ja Käärmelahden kouluilla.
Hihnavaara

Hihnavaara voi tarkoittaa seuraavia:
Sukunimi.
Hihnavaara on sukunimi, joka on muun muassa seuraavilla suomalaisilla henkilöillä:
Koronaviruspandemia Islannissa

Koronaviruspandemia Islannissa on osa maailmanlaajuista SARS-CoV-2 -koronaviruksen levittäytymistä. Ensimmäinen tartunta todettiin maassa 28. helmikuuta 2020, ja 19. heinäkuuta siellä oli 1 930 vahvistettua tartuntaa, 1 907 parantunutta ja 10 kuollutta.
Vielä maaliskuussa virus levisi Islannissa huolestuttavaa vauhtia, mutta sinnikkään testaus- ja jäljitystyön sekä huhtikuun alussa käyttöönotetun kännykkäsovelluksen avulla epidemia tukahtui nopeasti. Väkilukuun suhteutettuna maassa on tehty eniten koronavirustestejä kaikista maailman maista, 14 prosenttia koko väestöstä. Toisin kuin monessa muussa maassa, Islannissa on alusta asti testattu myös lieväoireisia ja oireettomia henkilöitä. Kännykkäsovelluksella puolestaan jäljitettiin ja eristettiin altistuneita. Lähes 99 prosenttia kaikista virustartunnan saaneista on jo parantunut, ja päiväkodit ja peruskoulut ovat koko ajan pysyneet auki. Tautihuippu saavutettiin maassa 5. huhtikuuta, minkä jälkeen rajoituksia on vähitellen purettu.
Islannin ja Suomen väliset matkustusrajoitukset purettiin 15. kesäkuuta. Nykyisten määräysten mukaan Islantiin matkustavat henkilöt voivat tehdä lentokentällä koronavirustestin tai asettua 14 päivän karanteeniin maahan saapuessaan. Testin hinta on heinäkuun alusta lähtien 15 000 Islannin kruunua eli noin 94 euroa. Mikäli testin maksaa etukäteen, hinta on 9 000 Islannin kruunua eli noin 56 euroa.
Harry Freeman

Harry Freeman voi tarkoittaa ainakin seuraavia henkilöitä:
Harry Freeman (maahockeypelaaja)

Harry Scott Freeman (7. helmikuuta 1876 – 5. lokakuuta 1968) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Gerald Logan

Gerald Logan (29. joulukuuta 1879 – 29. huhtikuuta 1951) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Intiantrappi

Intiantrappi ("Ardeotis nigriceps") on äärimmäisen uhanalainen lintulaji. Intiantrappeja on arvioitu olevan jäljellä alle 250 sukukypsää yksilöä. Naaras munii vuodessa vain yhden munan. Intiantrappi on yksi maailman painavimmista linnuista. Koiras voi painaa jopa 15 kilogrammaa. Intiantrappia on metsästetty vuosikausia, mutta enemmän niitä uhkaa karja, joka vie kaiken ruohon aavikoilta. Intiantrappia yritetään pelastaa tekemällä aitauksia, joihin ei päästetä karjaa. Intiantrapilla on todella huono näkö.
Eclectochromis

Eclectochromis on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Afrikasta:
Itoigawa

Itoigawa () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin länsiosassa. Itoigawan keskusta on rakentunut Himejoen suulle, sisämaassa siihen kuuluu vuoristoalueita. Etelässä kaupunki rajautuu Naganon prefektuuriin, lännessä Toyaman prefektuuriin. Itoigawassa on 41 704 asukasta (heinäkuussa 2020) ja sen pinta-ala on 746,24 neliökilometriä.
Itoigawa kehittyi historiallisesti linnanaluskaupunkina ja yhtenä Hokuriku-kaidō-tiereitin postiasemista. Sieltä johti Himejoen laaksoa pitkin etelään Shinanon ja Kain provinsseihin myös suolareittinä tunnettu Chikuni-kaidō-tie. Vuodesta 1717 lähtien kaupunki oli Matsudaira-klaanin hallinnassa. Himejoen sivujoen Kotakin varrella on Japanin ainoa jade-esiintymä. Himejoen vartta pitkin Shizuokaan saakka kulkee myös Japanin kahtia jakava siirroslinja, jonka alueelta on louhittu jaden lisäksi rautaa, hopeaa ja kultaa. Nykyisin merkittäviä elinkeinoja ovat sementti- ja kemianteollisuus. Maaseutualueilla harjoitetaan metsätaloutta, kalastusta ja riisin viljelyä. Kaupunkioikeudet Itoigawalle myönnettiin vuonna 1954, kun Itoigawan maaseutukaupunkiin liitettiin kahdeksan kyläkuntaa. Kaupunki laajeni huomattavasti vuonna 2006, kun siihen yhdistettiin Ōmin ja Nōn maaseutukaupungit.
Itoigawan rakennettuun kulttuuriperintöön kuuluvat Amatsu-jinjan ja Nō Hakusan-jinjan šintolaiset pyhäköt. Kaupungissa toimii geologinen Fossa Magma -museo, runoilija Gyōfu Sōman muistomuseo ja useita kuumia lähteitä ("onsen"), kuten Renge-onsen ja Sasakura-onsen. Luonnonnähtävyyksiä ovat esimerkiksi Tsukimizun lampi ja monenlaiset vuoristoalueet jokilaaksoineen, joista osa kuuluu Chūbu-sangakun ja Myōkōn–Togakushi-renzanin kansallispuistoihin. Itoigawaa palvelevat suurnopeusjunayhteys Hokuriku Shinkansen, JR Higashi-Nihonin Ōito-linja, Echigo Tokimeki -rautatien Nihonkai Hisui Line ja Ainokaze Toyama -rautatien Ainokaze Toyama -rautatielinja.
Liinu järv

Liinu järv (myös "Liinujärv, Liinajärv") on Virossa Põlvamaalla Otepään kunnassa sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 340 metriä pitkä, 130 metriä leveä, ja sen pinta-ala on 4,8 hehtaaria. Se sijaitsee jokilaakson metsäisellä osalla ja järvi täyttää koko laakson sen leveydeltään. Järveen putoavat laakson rinteen melko jyrkkinä, mutta laaksossa on itä- ja länsirannassa tasaista. Järvessä ei ole saaria. Sen keskisyvyys on 7,0 metriä (tai 5,5 metriä ) ja keskellä sijaitsevassa syvänteessä on 12,6 metriä syvää. Sen rannat ovat lehtimetsää ja rannalla sijaitsee vain yksi talo. Järven rantaviivan pituus on 1,9 kilometriä. Järven itäpuolelta laakson poikki kulkee yksi tie, joka haarautuu pohjoispuolella kulkien kyseisen talon vierestä.
Luontoarvoja ja luokittelu.
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi (). Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets on julkaisussaan "Eesti NSV järved ja nende kaitse" vuodelta 1977 kuvaillut järveä. Hänen mukaansa sen rannat ovat hiekka- tai mutapohjaiset. Sen vesi on kesäisin ja talvella lämpötilakerrostunutta, vedenväri on keltainen ja sen näkösyvyys on 2,9 metriä. Tavinen näkösyvyys heikkenee 1,3 metriin. Alusvesi on happiköyhää läpi vuoden. Järvessä elää ainakin ahven, salakka, allikkosalakka, kiiski, särki, lahna, sorva, ankerias, hauki ja suutari.
Vesistösuhteita.
Liinu järv kuuluu Pühäjõen valuma-alueeseen, sillä se on joen läpivirtausjärvi. Siihen ei laske muita ojia, mutta järvessä ja sen rannoilla on runsaasti lähteitä . Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Lucine Amara

Lucine Amara, alkuperäiseltä nimeltään Lucine Tockqui Armaganian (1. maaliskuuta 1925 Hartford, Connecticut – 6. syyskuuta 2024 Queens, New York) oli yhdysvaltalainen sopraano. Hän tuli tunnetuksi urastaan Metropolitan-oopperassa, jossa esiintyi vuosina 1950–1991.
Amara opiskeli laulamista San Franciscossa, jossa lauloi San Franciscon oopperan kuorossa (1945–1946). Konserttidebyyttinsä hän teki samoihin aikoihin War Memorial Opera Housessa. Vuonna 1947 hän jatkoi opintojaan Music Academy of the Westissä Santa Barbarassa, ja vuonna 1948 hän pääsi kilpailuvoiton myötä esiintymään Hollywood Bowliin. Seuraavien kahden vuoden ajan Amara opiskeli Etelä-Kalifornian yliopistossa ja lauloi San Franciscon sinfoniaorkesterin solistina. 
Metropolitan-oopperassa luomallaan uralla Amara osallistui lähes 900:an esitykseen, joista yli 60 myös näytettiin televisiossa tai pidettiin radiolähetyksenä. Amaran usein esittämiä rooleja olivat Micaëla ("Carmen"), Cio-Cio San ("Madama Butterfly") ja Tatjana ("Jevgeni Onegin"). Amara esiintyi myös Euroopassa, Aasiassa ja Etelä-Amerikassa. Teoksia, joiden levyttämiseen hän osallistui, olivat "Pajatso" ja "La bohème".
Amara sai nimityksen New Jersey Association of Verismo Operan taiteelliseksi johtajaksi vuonna 1995. Vuodesta 1989 hän on kuulunut Academy of Vocal Artsin Hall of Fameen.
Pikkjärv (Kooraste)

Pikkjärv on Virossa Põlvamaalla Kanepin kunnassa sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 720 metriä pitkä, 150 metriä leveä, ja sen pinta-ala on 9,9 hehtaaria. Se sijaitsee laakson mutkassa, jonka takia myös järvessä on loiva mutka. Se täyttää koko laakson leveydellään ja rannat ovat kaltevaa ja yli 15 metriä korkeaa rinnettä. Järven rannat ja sen ympäristö on asumatonta metsämaata. Järvellä ei ole saaria. Sen keskisyvyys on 6,0 metriä ja syvänteessä on 14 metriä vettä. Vain järven päissä on laakson pohjalla suota. Rantaviivan pituus on 1,8 kilometriä pitkä. Järven luoteispäähän tulee tie.
Luontoarvoja ja luokittelu.
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().
Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets on julkaisussaan "Eesti NSV järved ja nende kaitse" vuodelta 1977 kuvaillut järveä. Hänen mukaansa vedenväri on kellertävänvihreästä kellertävänruskeaan, sen näkösyvyys on 2,3–2,5 metriä ja järven vesi on kesäisin ja talvisin lämpötilakerrostunut. Järvessä elää ainakin lahna, särki, ahven, hauki, suutari, salakka, sorva, kiiski, ruutana, ankerias ja sorva.
Vesistösuhteita.
Pikkjärv kuuluu Pühäjõen valuma-alueeseen, sillä se on joen läpivirtausjärvi. Siihen ei tule muita ojia. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Vesta (nimi)

Vesta on naisen etunimi, joka on peräisin roomalaisesta mytologiasta. Muinaisitalialaista jumalolentoa Vestaa palvottiin aikoinaan kotilieden, tulen ja perhe-elämän jumalattarena. Sen kreikkalainen vastine oli Hestia.
Digi- ja väestötietoviraston mukaan Suomessa on vuoteen 2023 mennessä tilastoitu yhteensä 157 Vestaa. Suomen lisäksi tätä etunimeä on käytetty ainakin Ruotsissa, Virossa, Britanniassa ja Yhdysvalloissa.
Nimipäivät.
Vesta-nimi on sisältynyt suomenruotsalaiseen almanakkaan vuodesta 1929 lähtien. Alun perin nimipäivä oli 17. lokakuuta, mutta vuodesta 2005 alkaen se on ollut jo 16. lokakuuta.
Vuosina 1986–1992 Vestalla oli Ruotsin almanakassa nimipäivä 8. joulukuuta.
Vire (moottori)

Vire oli suomalainen Valmetin valmistama kaksitahtinen, yksisylinterinen venesisämoottori. Moottori suunniteltiin vuonna 1948, sen valmistus alkoi 1950-luvun alussa ja jatkui vuoteen 2002 saakka. Vire-moottoreita valmistettiin Linnavuoressa, Jyskässä ja Tanskassa kaikkiaan yli 20 000 kappaletta. Moottoria käytetään nykyisinkin vanhempien purjeveneiden apumoottorina. 
Aluksi valmistettiin 6 hevosvoiman Vire BVR-, BVK- ja BV-malleja. Myöhemmin vuoden 1970 tienoilla alkoi 7 hevosvoiman Vire 7-mallin ja 12 hevosvoiman Vire 12-mallin valmistus. Vuoden 1984 tienoilla Vire-moottorien valmistus siirtyi Tanskaan, jossa niitä valmisti Vordingborgissa Masnedø Marinecenter A/S huhtikuuhun 2002 saakka. Viimeksi Tanskassa valmistettiin vain Vire 7-mallia. Suomessa Vire-moottoreita valmistettiin noin 15 000 kappaletta.
Hurrikaanilasi

Hurrikaanilasi on vetoisuudeltaan noin 40–60 senttilitran kokoinen jalallinen lasi. Sitä käytetään yleisimmin näyttävien, värikkäiden ja koristeltujen cocktailien tarjoiluun. Hurrikaanilasi on nimetty myrskylyhdyn lasikuvun mukaan (), joista jotkin ovat suunnilleen samanmuotoisia kuin hurrikaanilasi. Hurrikaanilasi on highball-lasia korkeampi ja leveämpi. Hurrikaanilasia voi käyttää highball-lasin sijaan.
Hurrikaanilasiin valmistettavia drinkkejä.
Lähde:
Coccidula

Coccidula on kovakuoriaisten (Coleoptera) lahkoon kuuluva leppäpirkkosuku. Sukuun kuuluu maailmanlaajuisesti ainakin kolme lajia. Lajimäärä vaihtelee eri lähteissä. Suomessa on tavattu kaksi Coccidula-suvun lajia nimittäin rusopirkko ja rytipirkko. Suvun lajeja esiintyy lähinnä Euroopassa.
Varissuon jäähalli

Varissuon jäähalli on jäähalli, joka sijaitsee Turussa, Varissuon kaupunginosassa. Se sijaitsee väestönsuojaksi rakennetussa kallioluolassa noin 40 metriä maan pinnan alla. Jäähallilla on myös kuntosali ja kahvio.
Hayling

Hayling on Hampshiressä Yhdistyneessä kuningaskunnassa sijaitseva saari. Se jakaa yhdessä Portsean saaren kanssa Solentin salmen itäosan kolmeen osaan, jotka ovat Chichesterin, Langstonin ja Portsmouthin rannikkoalueet.
Historia.
Haylingin ollessa osa Rooman valtakuntaa ja Britannian provinssia roomalaiset pystyttivät saaren pohjoispuolelle temppelin, jonka jäänteet ovat nykyisin maatalousalueen alla. "Domesday book" vuodelta 1086 mainitsee saarella sijainneen suolapannun, joka menestyi aina 1800-luvun alkupuolelle asti. Saarelta saatiin myös ostereita. Ensimmäinen silta mannermaalta Haylingille rakennettiin vuonna 1824.
Toisen maailmansodan aikana Haylingilla järjestettiin Normandian maihinnousua silmällä pitäen suunniteltu Fabius 2 -taisteluharjoitus.
1970-luvulla nousi huoli Haylingin eteläosan hiekkarantojen katoamisesta meren aiheuttaman eroosion vuoksi. Tämän takia rannoille kaadettiin 1980-luvulla 45 000 tonnia pikkukiviä suojaamaan niitä.
Tunnettuja asukkaita.
Venäjän keisari Aleksanteri II:n tytär ja entinen oopperalaulaja Jekaterina Jurjevskaja muutti vuonna 1932 Haylingille, missä myös kuoli vuonna 1959. Hänet on haudattu St Mary’s Church -kirkon hautausmaalle.
Hayling tunnetaan purjelautailun keksimispaikkana. Saarella nuorena poikana asunut Peter Chilvers rakensi vuonna 1958 purjelaudan esiasteen, minkä maan oikeuslaitos tunnusti vuonna 1982.
Nähtävyyksiä.
Mahdollisesti Britannian vanhin marjakuusi kasvaa St Mary’s Church -kirkon pihassa Haylingillä. Kuusen ympärysmitta on noin yhdeksän metriä.
Haylingillä sijaitsee huvipuisto Funland Hayling Island, jossa on 18 eri laitetta.
Camaret-sur-Mer

 
Camaret-sur-Mer (bretoniksi "Kameled") on kunta läntisessä Ranskassa Finistèren departementissa Bretagnen alueella. Se sijaitsee Iroisemeren rannikolla Crozonin niemimaan länsikärjessä.
Camaret-sur-Mer on vanha kalastussatama. Sitä suojaavalla aallonmurtajalla on Notre-Dame de Rocamadourin kappeli sekä Vaubanin rakennuttama puolustuslinna Tour Vauban, joka rakennettiin suojaamaan Brestin satamaa. Se kuuluu Unescon maailmanperintöluetteloon yhdentoista muun Vaubanin linnoituksen kanssa.
Tour Vauban oli vielä rakenteilla kun se joutui jo puolustustöihin. Englantilaisten ja hollantilaisten laivastot yrittivät tehdä maihinnousun Camaret-sur-Meriin 18. kesäkuuta 1694. Päämääränä heillä oli päästä pommittamaan Brestin kaupunkia. Ranskalaiset onnistuivat tuhoamaan vihollisen tässä Camaretin taistelussa, joka on osa yhdeksänvuotista sotaa.
Kamo (Niigata)

Kamo () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin keskiosassa Niigatan tasangon kaakkoisreunalla. Kaupungin keskusta on rakentunut Shinanojoen sivujoen Kamon varrelle. Kamossa on 27 140 asukasta (maaliskuussa 2019) ja sen pinta-ala on 133,72 neliökilometriä.
Kamo kehittyi 1600-luvun puolivälistä lähtien markkinapaikkana Kamojoen laakson suulle. Säännöllisten markkinoiden perinne on jatkunut nykyaikaan saakka. Kaupunkioikeudet Kamo sai vuonna 1954, kun Kamon maaseutukaupunkiin liitettiin Gejōn kyläkunta. Merkittäviä elinkeinoja ovat perinteisesti olleet keisaripuusta valmistettujen lipastojen ("tansu") ja muiden huonekalujen tuotanto, japaninpaperin tuotanto ja tekstiilien kudonta. Paperista on tuotettu myös sateenvarjoja ja "byōbu"-sermejä. Nykyisin kaupungissa on lisäksi elektroniikka-, metalli- ja elintarviketeollisuutta. Gejōn alue tunnetaan perhoneidonmäntyjen kasvatuksesta. Maaseutualueilla viljellään myös viinirypäleitä ja omenapäärynöitä.
Kamon nähtävyyksiin kuuluu Aomi-jinjan šintolainen pyhäkkö. Sitä ympäröivässä Kamoyaman puistossa kasvaa lukuisia "Camellia rusticana" -lajin ("yukitsubaki") kamelioita. Awavuorta ympäröivä seutu kaupungin itäosassa kuuluu prefektuurin luonnonpuistoon. Kamoa palvelee JR Higashi-Nihonin Shin’etsu-päälinja.
Nilsiän kirjasto

Nilsiän lähikirjasto eli Nilsiän kirjasto on Kuopion Nilsiän keskustaajamassa toimiva yleinen kirjasto. 
Kirjasto on osa Kuopion kaupunginkirjastoa, ja sen kokoelmat sähköisine aineistoineen ovat asiakkaiden tilattavissa. Kirjastopalveluja Nilsiän pitäjään tarjotaan myös kirjastoautolla.
Muun muassa Nilsiän yhtenäiskoulu ja Nilsiän lukio sijaitsevat Nilsiän kirjastorakennuksen naapurustossa.
Petrovsko-Razumovskajan metroasema

Petrovsko-Razumovskaja () on Moskovan metron Serpuhovsko-Timirjazevskaja- ja Ljublinsko-Dmitrovskaja-linjojen asema. Asema sijaitsee linjalla Serpuhovsko-Timirjazevskaja asemien Vladykino ja Timirjazevskaja välissä ja linjalla Ljublinsko-Dmitrovskaja asemien Okružnaja ja Fonvizinskaja välissä. Asema avattiin 7. maaliskuuta 1991.
Snowpiercer (televisiosarja)

Snowpiercer on yhdysvaltalainen vuonna 2020 alkanut post-apokalyptinen televisiosarja, joka perustuu eteläkorealaiseen samannimiseen elokuvaan ja Le Transperceneige -sarjakuvaan. Sarja seuraa jättimäistä, jatkuvasti liikkuvan Snowpiercer-junan matkustajia, jotka kantavat ihmiskunnan jäänteitä seitsemän vuoden kuluttua siitä, kun maailmasta oli tullut jäätynyt autiomaa.
Sarjan suunniteltu ensi-ilta oli 31. toukokuuta 2020, mutta se siirrettiin huhtikuun alussa koronaviruspandemian takia julkaistavaksi 17. toukokuuta 2020. Toinen tuotantokausi sai ensi-iltansa 25. tammikuuta 2021.
Juoni.
Vuonna 2019 ihmiskunnan yrittäessä alentaa maapallon lämpötila keinotekoisesti, se laskee dramaattisesti aiheuttaen elämän mahdottomaksi tekevän jääkauden. Noin 3000 matkalipun ostaneita ihmisiä onnistuu nousemaan kyytiin multimiljonääri Joseph Wilfordin suunnittelemaan ikijunaan "Snowpierceriin", joka kulkee 1001 vaununsa kanssa maapallon ympäri 2,7 kertaa vuodessa pysähtymättä. Ikijunan pysäyttäminen tarkoittaisi ihmisten hengiltä jäätymistä minuuteissa. Ennen junan lähtöä sisään tunkeutuu noin 400 liputonta matkustajaa, jotka teljetään omiin oloihinsa perävaunuun.
Vuonna 2026 "Snowpiercer"in vaunujen sisällä ylläpidetään elämää kaikin eri osa-aluein; vaunuissa on ihmisten lisäksi sairaaloita, maatiloja, yökerhoja sekä museoita. Ihmiset ovat jaettu neljään eri luokkaan, joilla on omat oikeutensa ja tehtävänsä junassa. Perävaunussa kehnoissa oloissa asuva entinen poliisi Andre Layton kokee täyskäännöksen elämässään, kun johtoportaisiin kuuluva Melanie Cavill pyytää tämän apua tutkinnassa junassa tapahtuneissa murhissa. Samalla Layton suunnittelee perävaunulaisten vallankumousta lopettaakseen junan epäoikeudenmukaisuudet.
Vastaanotto.
Rotten Tomatoes -sivustolla sarjan ensimmäisen tuotantokauden arvosteluista 66 prosenttia oli positiivisia, perustuen 75 kriittiseen arvosteluun. Metacritic -sivustolla ensimmäisen tuotantokauden pistemäärä oli 55/100 perustuen 24 kriittiseen arvosteluun.
Peruna (elokuva)

Peruna on vuonna 2021 ensi-iltansa saanut suomalainen komediaelokuva, jonka on ohjannut Joona Tena. Sen on käsikirjoittanut Pekko Pesonen. Elokuva kertoo 1600-luvun startup-yrittäjä Untamosta (Joonas Nordman), joka yrittää tuoda perunaa Suomeen aikana, jolloin suosituin juures oli nauris.
Taustaa.
"Peruna" kuvattiin syksyllä 2019 Liettuassa, ja sen budjetti oli 2 000 000 euroa, josta Suomen elokuvasäätiön osuus oli 787 745 euroa.
Julkaisu.
"Perunan" oli tarkoitus saada ensi-iltansa 14. lokakuuta 2020, mutta syyskuun lopussa sen ensi-ilta siirrettiin koronapandemian aiheuttamien rajoitusten vuoksi määrittelemättömälle päivälle loppuvuoteen 2020. Lokakuussa uudeksi ensi-iltapäiväksi ilmoitettiin 25. joulukuuta 2020. Pandemian jatkumisen vuoksi ensi-iltaa siirrettiin useita kertoja. Elokuvaa kuitenkin esitettiin ennakkonäytöksissä niissä Suomen elokuvateattereissa, jotka pystyivät järjestämään näytöksiä. Elokuun alussa 2021 elokuvan oli nähnyt lähes 14 000 ihmistä. Virallinen ensi-ilta oli 13. elokuuta 2021. Blu-rayna ja DVD:nä "Peruna" julkaistiin marraskuussa 2021.
Tyrvään kappelihautausmaa

Tyrvään kappelihautausmaa on Sastamalassa Roismalan kaupunginosassa sijaitseva hautausmaa, joka otettiin käyttöön vuonna 1891. Se on yksi Sastamalan seurakunnan 13 hautausmaasta. Sen pinta-ala on noin 9,5 hehtaaria, ja alueelle on siunattu noin 10 000 vainajaa. Hautausmaata on laajennettu viimeksi vuosina 2004–2007, ja sitä edellisen kerran 1974. Hautausmaalla on kaksi siunauskappelia, joista vanhempi on osittain pois käytöstä. Tunnustukseton alue on yhteinen Punkalaitumen seurakunnan kanssa. Kirkkoon kuulumattomia on aikaisemmin haudattu myös siunauskappelien väliseen rinteeseen.
Historia.
Tyrvään kappelihautausmaa korvasi valmistuessaan Tyrvään kirkon yhteydessä olevan vanhan hautausmaan. Se vihittiin käyttöön tuomiosunnuntaina 22. marraskuuta 1891. Siunauskappeleista vanhempi on piirilääkäri Otto Stenbäckin suunnittelema vuonna 1890 valmistunut goottilaistyylinen tiilikappeli, joka oli entisen Tyrvään seurakunnan ensimmäinen siunauskappeli. Vuonna 1976 valmistui arkkitehti Mirjam Kulmalan suunnittelema uusi siunauskappeli, jonka salissa on tilaa 180 ihmiselle. Arkkipiispa Martti Simojoki vihki kappelin myös jumalanpalveluskäyttöön.
Muistomerkit.
Tyrvään kappelihautausmaalla on sen vihkimisen ja ensimmäisen hautauksen muistomerkki, sisällissodan punaisten joukkohaudan muistomerkki, sekä alueelle haudattujen Tyrvään piirimielisairaalan potilaiden muistomerkki. 
Tunnettuja Tyrvään kappelihautausmaalle haudattuja henkilöitä.
Paikalle haudattuja tunnettuja henkilöitä ovat kmuiden muassa:
Taidemuseo Eemil

Taidemuseo Eemil on Lapinlahden kirkonkylässä Pohjois-Savossa sijaitseva taidemuseo. Museossa esitellään kokoelmanäyttelyssä kuvanveistäjä Eemil Halosen (1875–1950) monipuolista tuotantoa ja Halosten taiteilijasukua laajemminkin. Museota ylläpitää Halosten Museosäätiö.
Mirjam Kulmala

Hilja Mirjam Kulmala (23. kesäkuuta 1908 Vammala – 13. marraskuuta 1996 Vammala) oli suomalainen arkkitehti. Hän suunnitteli rakennuksia erityisesti kotiseudulleen Sastamalaan sekä asuinkaupunkiinsa Tampereelle. Kulmalan tunnetuimpia suunnittelutöitä ovat Tyrvään kappelihautausmaan uusi siunauskappeli, Lopenkulman rukoushuone sekä Vammalan seurakuntatalo.
Kulmala syntyi Vammalan Sylväässä, ja valmistui arkkitehdiksi Teknillisestä korkeakoulusta vuonna 1935. Valmistuttuaan Kulmala toimi Tampereella arkkitehti Harry W. Schreckin avustajana ollen mukana muun muassa Suomen Pankin talon ja Kalevan tornien suunnittelussa. Vuonna 1958 hän suunnitteli Schreckin kanssa Tyrväälle Tyrvään Säästöpankin uuden liikerakennuksen ja 1971 itsenäisesti sen lisäosan. Tampereelle hän on suunnitellut muun muassa Spriitehtaan talon paikalle vuonna 1962 rakennetun Kauppakartanon liike- ja asuinkerrostalon.
Roy Rogers (cocktail)

Roy Rogers on alkoholiton drinkki joka valmistetaan colasta ja grenadiinista ja koristellaan maraschinokirsikalla. Se tarjoillaan yleensä jääpalojen kanssa collins-lasista.
Shirley Temple on muuten samanlainen mutta siihen tulee colan tilalle ginger alea tai sitruunasoodaa esimerkiksi 7UP:ia tai Spritea sekä appelsiinimehua.
Drinkki on saanut nimensä Roy Rogersin mukaan. Hän oli tuli kuuluisaksi laulajana ja lännenelokuvien näyttelijänä. Hänen näyttelijän uransa ajoittui vuosien 1935–1984 välille ja tuona aikan hän esiintyi lähes sadassa elokuvassa.
Midodriini

Midodriini on esiaste eli aihiolääke desglymidodriinille, joka toimii adrenergisiin reseptoreihin kuuluvien alfa1-reseptorien agonistina kohottaen siten verenpainetta.
Suomessa midodriinia käytetään midodriinin hydrokloridisuolan muodossa muun muassa kauppanimellä "Hypotron" hoitamaan ortostaattista hypotensiota, joka johtuu jostakin tahdosta riippumattoman eli autonomisen hermoston häiriöstä. Midodriinia käytetään autonomisperäisen ortostaattisen hypotension hoitoon myös muissa maissa. Midodriini sai myyntiluvan USA:ssa 1996.
Käyttö.
Suomessa midodriinia käytetään autonomisen hermoston toimintahäiriöstä johtuvan ortostaattisen hypotension hoitoon. Hypotensio voi liittyä esimerkiksi Parkinsonin tautiin. Lääkettä käytetään nielemällä 2.5 milligrammaa (mg) midodriinia sisältäviä tabletteja kolme kertaa vuorokaudessa. Tarvittaessa annosta kohotetaan annostukseen 10 mg midodriinia kolmasti vuorokaudessa. Vuorokauden viimeinen annos otetaan 4 tuntia ennen nukkumaan menoa, jotta vältetään lääkkeen makuuasennossa mahdollisesti aiheuttama korkea verenpaine. Lääkkeen voi ottaa ruuan kanssa tai ilman. Ruokailu ei vaikuta lääkkeen tehoon merkittävästi.
Haittavaikutukset ja yliannostus.
Midodriinin yleisimpiä (ilmenevät yli yhdellä 10:stä käyttäjästä) haittavaikutuksia ovat piloerektio (ihon kananlihalle meneminen), päänahan kutina ja virtsaamisvaikeudet.
Yhdellä 100-1000:sta midodriinin käyttäjästä voi ilmetä outoja ihotuntemuksia (parestesiaa), päänsärkyä, korkeaa verenpainetta makuulla oltaessa, pahoinvointia, ruuansulatusongelmia, suutulehdus, kutinaa, vilunväristyksiä, punastumista, ihottumaa tai virtsaumpi. Midodriinilla on myös muita mahdollisia, mutta harvinaisempia sivuvaikutuksia.
Midodriinin yliannostus voi aiheuttaa muun muassa korkeaa verenpainetta ja virtsaumpea. Yliannostusta hoidetaan oksennuttamisen ja elvytystoimenpiteiden lisäksi antamalla alfasalpaajia, kuten nitroprussidia, fentolamiinia tai nitroglyseriiniä. Mahdolliseen sydämen harvalyöntisyyteen voidaan antaa atropiinia. Midodriinin vaikuttava aineenvaihduntatuote, desglymidodriini, voidaan poistaa kehosta dialyysillä.
Toimintamekanismi.
Midodriini muuntuu kehossa varsinaiseksi vaikuttavaksi aineeksi, joka on desglymidodriini. Desglymidodriini sitoutuu adrenergisiin reseptoreihin kuuluviin alfa1-reseptoreihin niitä aktivoivana agonistina. Näitä reseptoreita on verisuonistossa. Reseptoriaktivaatio johtaa suonten aiempaa voimakkaan supistumiseen ja siten verenpaineen kohoamiseen. Desglymidodriini ei läpäise veri-aivoestettä hyvin, joten se ei vaikuta keskushermoston adrenergisiin reseptoreihin. Desglymidodriini ei myöskään vaikuta sydämen beeta-adrenergisiin reseptoreihin.
Farmakokinetiikka.
Nieltynä midodriini saavuttaa maksimipitoisuutensa veriplasmassa tunnissa. Midodriinin puoliintumisaika plasmassa on 25 minuuttia. Se metabolisoituu maksassa lähinnä entsyymien CYP2D6, CYP1A2 ja CYP2C1 vaikutuksesta desglymidodriiniksi, jonka puoliintumisaika plasmassa on 3 tuntia. Midodriini tai desglymidodriini eivät sitoudu veren proteiineihin merkittävissä määrin. Midodriini poistuu kehosta pääosin virtsassa desglymidodriinin muodossa.
Shirley Temple (cocktail)

Shirley Temple on alkoholiton drinkki joka valmistetaan ginger alesta tai sitruunasoodasta esimerkiksi 7UP:ista tai Spritesta, appelsiinimehusta ja grenadiinista ja koristellaan maraschinokirsikalla. Se tarjoillaan yleensä jääpalojen kanssa collins-lasista.
Roy Rogers on muuten melkein samanlainen mutta siihen tulee tilalle ginger alea tai sitruunasoodaa ja appelsiinimehun tilalle colaa.
Historia.
Väitetään, että Shirley Temple drinkkin olisi luonut Beverly Hillsissä olevassa Chasen-nimisen baarin baarimikko 1930-luvun lopulla, kun Shirley Temple vieraili siellä vanhempiensa kanssa. Joidenkin tietojen mukaan paikka olisikin ollut Brown Derby -ravintola Hollywoodissa tai Royal Hawaiian -hotelli.
Shirley Temple drinkkiin ei ole kellään yksinoikeutta, ja Shirley Temple kävi vuonna 1988 oikeutta hänen nimellään juomia markkinoivia virvoitusjuomayhtiöitä vastaan. Hän vetosi siihen, että hänen nimensä käyttö loukkaa hänen yksityisyyttään, ja voitti jutun.
Arnold Palmer (juoma)

Arnold Palmer on alkoholiton juoma, joka valmistetaan kotona tehdystä sitruunamehusta ja jääteestä. Se koristellaan yleensä sitruunan viipaleella ja tarjotaan pitkästä lasista jäiden kanssa.
Arnold Palmerista on tehty joitakin muunnoksia maustamalla sitä esimerkiksi mansikan makuisilla siirapeilla, käyttämällä teenä oolong-teetä tai minttuteetä. Siitä on tehty joskus myös alkoholijuomaa sekoittamalla siihen esimerkiksi vodkaa.
Historia.
Väitetään että golffari Arnold Palmer olisi luonut tämän juoman yhdessä vaimonsa kanssa. Yleisesti Palmerin tiedettiin kuljettavan termospulloa täynnä tätä juomaa mukanaan golfkentillä. Juoma on tunnettu 1960-luvulta lähtien nimellä ”Arnold Palmer”.
Vaaba järv

Vaaba järv on Virossa Põlvamaalla Kanepin kunnan Koorasten kylässä sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 290 metriä pitkä, 140 metriä leveä, ja sen pinta-ala on 3,2 hehtaaria. Se sijaitsee laakson loivarinteisessä ja soistuneessa osassa. Se ympäristö on pääosin metsämaata, vaikka rannat ovatkin soistuneita ja koillisessa on niittymaata ja talo.
Luontoarvoja.
Järvessä kasvaa lumpeita.
Vesistösuhteita.
Vaaba järv kuuluu Pühäjõen valuma-alueeseen, koska se on joen läpivirtausjärvi. Joen lisäksi siihen ei tule muita ojia. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Hatsikõ järv

Hatsikõ järv (myös "Hatsike järv") on Virossa Põlvamaalla Kanepin kunnan Koorasten kylässä sijaitseva järvi.
Se kuuluu Koorasten kylän järvialueeseen (), johon kuuluu yhteensä 15 järveä.
Maantietoa.
Järvi on 150 metriä pitkä, 120 metriä leveä, ja sen pinta-ala on 1,5 hehtaaria. Järvessä ei ole saaria. Sen suurin syvyys on 6 metriä (keskisyvyys 3,3 metriä ). Järvi on muodoltaan pyöreä ja sen yhteys Suurjärveen on leveä salmimainen uoma. Järven pohjoisrannat ovat kosteikkoa, mutta muuten se sijaitsee metsämaalla. Sen eteläpuolella on kolme vapaa-ajan asuntoa, ja kylälle tuleva maantie kulkee salmen ylitse idäpuolella.
Luontoarvoja ja luokittelu.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().
Järvi luokitellaan limnologisesti kovavetiseksi ja miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Aare Mäemets on julkaisussaan "Eesti NSV järved ja nende kaitse" vuodelta 1977 kuvaillut järveä. Hänen mukaansa vedenväri on keltainen ja näkösyvyys 1,7 metriä. Järvellä on mutapohja.
Vesistösuhteita.
Hatsikõ järv kuuluu Pühäjõen valuma-alueeseen, koska se on joen läpivirtausjärvi. Siihen ei tule muita ojia. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Venäjän runotar

 
Venäjän runotar: valikoima venäläistä lyriikkaa on venäläistä runoutta sisältävä antologia, jonka ovat toimittaneet Valentin Kiparsky ja Lauri Viljanen. Teoksen on julkaissut vuonna 1946 Otava. Näköispainoksen siitä on vuonna 2013 julkaissut Ntamo.
Kashiwazaki

Kashiwazaki () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin keskiosassa. Kaupungin alue ulottuu Kashiwazakin tasangolta Yonevuorelle ja sen reunavuorille. Kashiwazakissa on 82 158 asukasta (kesäkuussa 2020) ja sen pinta-ala on 442,03 neliökilometriä.
Kashiwazaki kehittyi historiallisesti Hokuriku-kaidō-tiereitin postiasemana ja Kuwanan daimiokunnan Echigon-läänitysten paikallisena hallintokeskuksena ("jin’ya"). Sen kautta kuljetettiin kultaa Sadon saaren kaivoksilta. Vuodesta 1871 se toimi lyhytikäisen Kashiwazakin prefektuurin pääkaupunkina. Kaupunkioikeudet osana Japanin nykyistä kunnallishallintoa Kashiwazakille myönnettiin vuonna 1940. Sittemmin se on laajentunut useiden kuntaliitosten kautta. Vuonna 2005 kaupunkiin liitettiin Nishiyaman ja Takayanagin maaseutukaupungit. 1800-luvun lopulla alueelta löytyi öljyä, ja 1930-luvulle saakka öljynjalostus oli tärkeä elinkeino. Myöhemmin kaupunkiin on sijoittunut metalli-, kone-, elektroniikka- ja elintarviketeollisuutta. Kashiwazakin satama on tärkeä Venäjän puutavaran tuontisatama. Kashiwazakin–Kariwan ydinvoimalaitos sijaitsee osittain kaupungin alueella.
Kashiwazaki tunnetaan muun muassa kesäkuisin järjestettävästä Enmaichi-festivaalista ja heinäkuisin järjestettävästä Gion-festivaalista. Kaupungin rakennettuun kulttuuriperintöön kuuluu Daisen-jin buddhalainen temppeli, jonka Kannon-halli on valittu tärkeäksi kulttuuriomaisuudeksi. Luonnonnähtävyyksiä ovat Fukuura-hakkein rannikkoseutu, useat Japaninmeren hiekkarannat ja Yonevuoren vuoristoalueet. Osa kaupungin alueesta kuuluu Sadon–Yahikon–Yoneyaman puolikansallispuistoon. Kashiwazakia palvelevat JR Higashi-Nihonin Shin’etsu-päälinja ja Echigo-linja.
Tidjaniyya

Tidjaniyya on Ahmad al-Tidjanin perustama suufilaisveljeskunta, jonka kannattajia on erityisesti Maghrebissa ja Länsi-Afrikassa.
Ahmad al-Tidjani (1737–1815) sai islamilaisen koulutuksen ja kuului useisiin suufilaisveljeskuntiin. Palattuaan pyhiinvaellusmatkalta Mekkaan hän ryhtyi saarnaamaan ja asettui Marokon Fèsiin, jossa hän pääsi sulttaani Suleimanin suojelukseen. Al-Tidjanin kuoltua hänen seuraajansa jakaantuivat, mutta lopulta voiton veivät hänen poikansa Algerian Aïn Madhissa.
Tidjaniyyan pääteos on Ali Harazimin kirjoittama "Djawahir al-maani", joka sisältää al-Tidjanin elämäkerran ja hänen opetuksiaan. Se paljastui plagiaatiksi ilmestyessään kirjana vuonna 1927, mikä aiheutti ankaraa kritiikkiä Maghrebin ja Egyptin uskonoppineiden taholta. Al-Tidjanin käsitykset perustuvat aikaisempien suufilaisten ajattelijoiden oppeihin. Hän julistaa olevansa erehtymätön ja kaikkien muiden pyhimysten yläpuolella, koska hän on saanut oppinsa ja rukouksensa suoraan profeetta Muhammedilta. Al-Tidjani lupasi kannattajilleen pelastuksen ja kielsi heitä liittymästä muihin veljeskuntiin. He tunsivat itsensä Jumalan valituiksi ja pitivät muita muslimeja harhaoppisina. Al-Tijani suhtautui torjuvasti askeesiin, minkä johdosta hän sai kannattajia hyväosaisten kauppiaiden ja kaupunkilaisten keskuudessa.
Al-Tidjanin kuoltua liikkeen johtajat joutuivat konfliktiin Maghrebin osmanihallitsijoiden kanssa. Ranskalaisten miehitettyä alueen he tekivät yhteistyötä siirtomaahallinnon kanssa. Tijdaniyya levisi 1800-luvulla Mauritaniaan ja Länsi-Sudaniin, jossa tukulorivaltakunnan johtaja Umar Tall kävi pyhää sotaa sekä animisteja ja kristittyjä että harhaoppisina pitämiään muslimeja vastaan. Siirtomaa-aikana tidjaniitit tekivät yhteistyötä ranskalaisten kanssa myös Länsi-Afrikassa, jossa veljeskunnasta erosi uusia liikkeitä kuten hamawiyya.
Maghrebin fundamentalistiset salafistit aloittivat 1920-luvulla laajan kampanjan tidjaniitteja ja heidän oppejaan vastaan. Kritiikkiä herättivät erityisesti yhteistyö ranskalaisten kanssa sekä veljeskunnan käsitykset sen ainutlaatuisuudesta, heidän rukouksiensa poikkeuksellisesta voimasta ja ikuisuudesta sekä al-Tidjanin asemasta kaikkein suurimpana muslimipyhimyksenä. Kritiikin ja muslimiyhteiskuntien nykyaikaistumisen seurauksena veljeskunnan asema on heikentynyt, mutta sillä on yhä paljon kannattajia arabimaailmassa ja Afrikassa. Liikkeen sisällä on esiintynyt uudistuspyrkimyksiä Senegalissa ja Nigeriassa, joissa se on levinnyt toisen maailmansodan jälkeen erityisen nopeasti.
Variola (suku)

Variola on meriahventen (Epinephelidae) heimoon kuuluva indopasifiselta merialueelta tavattava kalasuku, johon luetaan seuraavat kaksi lajia:
Isoakarat

Isoakarat ("Crenicara") on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Etelä-Amerikasta:
Worthington

Worthington on muun muassa seuraavien henkilöiden sukunimi:
Bakerin piirikunta (Oregon)

Bakerin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 16 124 vuonna 2019. Piirikunnan hallintokeskus on Baker Cityn kaupunki. Piirikunta on perustettu 22. syyskuuta 1862.
Rautavaaran kirjasto

Rautavaaran kirjasto on Rautavaaralla Pohjois-Savossa toimiva kunnallinen kirjasto.
Nykyinen kirjastorakennus on vuodelta 1976.
Bentonin piirikunta (Oregon)

Bentonin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 93 053 vuonna 2019. Piirikunnan hallintokeskus on Corvallisin kaupunki. Piirikunta on perustettu 23. joulukuuta 1847.
Uaru

Uaru on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Etelä-Amerikasta:
Clackamasin piirikunta

Clackamasin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 418 187 vuonna 2019. Piirikunnan hallintokeskus on Oregon Cityn kaupunki. 
Piirikunta on perustettu 5. heinäkuuta 1843.
Väestö.
Piirikunnan asukkaista 81,1 prosenttia on valkoisia ja 8,05 prosenttia latinalaisamerikkalaisia, 5,27 prosenttia aasialaisia ja 0,322 prosenttia Pohjois-Amerikan alkuperäiskansoihin kuuluvia. 97 prosenttia asukkaista on Yhdysvaltain kansalaisia. Piirikunnan väestön keski-ikä on 41,6 vuotta.
Santer

Santer on muuan muassa seuraavien henkilöiden sukunimi: